સુરેન્દ્રનગર જિલ્લાની તાલુકા પંચાયતમાં પ્રમુખ બનવા માટે ભાજપ અને કોંગ્રેસના સદસ્યો સદસ્યો રાજકીય ગોડફાધરના શરણે પહોંચી ગયા છે. જ્યારે ભાજપ અને કોંગ્રેસે પ્રમુખ સહિતના હોદ્દાઓ કોને આપવા તે માટે પ્રદેશ કક્ષાએથી સ્થાનિક આગેવાનો સાથે બેઠકોનો ધમધમાટ શરૂ કર્યો છે. જેમાં પ્રમુખ પદના દાવેદારો અને સદસ્યોએ રાજકીય રણનીતિ ઘડી અત્યારથી પક્ષના આગેવાનોને પોતાની બાજુ કરી સત્તા મેળવવાના દાવપેચ શરૂ કર્યા છે. આથી જૂન માસમાં સુરેન્દ્રનગર જિલ્લામાં નવા રાજકીય સમીકરણો લોકસભાની સીટનું રાજકીય ભાવિ નક્કી કરશે.